wickkiey/tamil-wikipedia-chunked huggingface dataset:
# ஏய் (திரைப்படம்)

## இசை

படத்தின் இசையமைப்பாளர் சிறீகாந்த் தேவா. பாடல் வெளியீடு டிவோ.  
| 1 | அர்ஜுனா அர்ஜுனா | கலைக்குமார் | உதித் நாராயணன், மதுஸ்ரீ | 5:13 |  |
| --- | --- | --- | --- | --- | --- |
| 2 | ஊரு ஒன்னு ஒன்னு | வாலி | சரத்குமார், வடிவேலு, அனுராதா ஸ்ரீராம், பரவை முனியம்மா, ஜெய்ஸ்ரீ | 5:27 |  |
| 3 | ஏய் மைலாப்பூரூ | பா. விஜய் | மாணிக்க விநாயகம், சபேஷ்,கங்கா , சாதனா சர்கம் | 5:18 |  |
| 4 | மேயா மேயா | கலைக்குமார் | ஸ்ரீகாந்த் தேவா, சாதனா சர்கம் | 5:18 |  |
| 5 | நெத்தி அடிடா | வாலி | ஜாவித் அலி, ஸ்ரீராம், கோபால் சர்மா, குமார் | 5:03 |  |
| 6 | வெளுத்து கட்டு | வாலி | சங்கர் மகாதேவன் | 5:50 | } |
# ஏய் (திரைப்படம்)

## வெளியீடு

தயாரிப்பாளரின் நிதி நெருக்கடி காரணமாக 4 மாதங்கள் தாமதமாக படம் வெளியானது.
# முதலாம் செர்கஸ்

**முதலாம் செர்கஸ்** (பிறப்பு:கிமு 519 – இறப்பு: கிமு 465) (**Xerxes I**) **மகா செர்கஸ்** என்றும் அழைக்கப்படும் இவர் முதலாம் டேரியசின் மகன் ஆவார். அகாமனிசிய பேரரசின் ஐந்தாம் பேரரசர் ஆவார். இவர் அகாமனிசியப் பேரரசை கிமு 486 முதல் கிமு 465 வரை ஆண்டார். இவரது தலைநகரம் பெர்சப்பொலிஸ் ஆகும். யூதர்களின் பழைய எற்பாட்டின் எஸ்தர் நூலில் இப்பேரரசரை *அகாசுரர்ஸ்* எனக்குறிப்பிட்டுள்ளது. மேலும் இவரது யூத மனைவி எஸ்தர் ஆவார். ஒரு பாரசீகப் படைத்தலைவரிடமிருந்து, யூத மக்களை காப்பாற்றிய பெருமை எஸ்தரை சாரும்.  
அகாமனிசியப் பேரரசுக்கு எதிராக கிரேக்கர்கள், பண்டைய எகிப்து மற்றும் பபிலோனியா பகுதிகளில் நடைபெற்ற கலவரங்களை பேரரசர் செர்கஸ் ஒடுக்கினார். இவரது ஆட்சியில் சூசா மற்றும் பெர்சப்பொலிஸ் நகரங்கள் கட்டி முடிக்கப்பட்டது. இவரது ஆட்சிக்கு பின் படிப்படியாக அகாமனிசியப் பேரரசு வீழ்ச்சியடைத் துவங்கியது.
# முதலாம் செர்கஸ்

## அகாமனிசியப் பேரரசர்கள்

- சைரசு
- முதலாம் சைரஸ்
- முதலாம் டேரியஸ்
- மூன்றாம் அர்தசெராக்சஸ்
- மூன்றாம் டேரியஸ்
- இரண்டாம் காம்பிசெஸ்
# முதலாம் செர்கஸ்

## இதனையும் காண்க

- எஸ்தர்
- பாரோக்களின் பட்டியல்
- பண்டைய எகிப்திய அரசமரபுகள்
# ருமானா அகமது

**ருமானா அகமது** (Rumana Ahmed) 1991 மே 29 அன்று வங்காளதேசத்தின் குல்னா என்ற இடத்தில் பிறந்த துடுப்பாட்ட வீராங்கனை ஆவார். வங்காளதேச தேசிய பெண்கள் அணிக்காக தேசிய ஆட்டங்களில் ஆடி வருகிறார். இவர் ஒரு அவர் ஒரு வலது கை பந்து வீச்சாளர் மற்றும் அவர் ஒரு வலது கை மட்டையாளர் ஆவார்
# ருமானா அகமது

## ஆரம்ப வாழ்க்கை மற்றும் பின்னணி

1991 மே 29 அன்று வங்காளதேசத்தின் குல்னா என்ற இடத்தில் பிறந்தார்
# ருமானா அகமது

## தொழில்

### ஒரு நாள் சர்வதேச விளையாட்டு

அயர்லாந்து பெண்கள் துடுப்பாட்ட அணிக்கு எதிராக 2011 ஆம் ஆண்டு நவம்பர் மாதம் 26 ஆம் தேதி அகமது தன்னுடைய முதல் ஒருநாள் சர்வதேசப் போட்டியில் விளையாடினார். இந்தியாவிற்கு எதிராக 20 ஓட்டங்கள் அளித்து 4 விக்கெட்டுகளை வீழ்த்தியது இவரது சாதனையாகும்.
# ருமானா அகமது

## தொழில்

### டி 20 சர்வதேச விளையாட்டு

அயர்லாந்து பெண்கள் துடுப்பாட்ட அணிக்கு எதிராக 2011 ஆம் ஆண்டு ஆகஸ்ட் மாதம் 28 ஆம் தேதி அகமது தன்னுடைய முதல் டி20 சர்வதேசப் போட்டியில் விளையாடினார். 2018 ம் ஆண்டு, வங்காளதேச அணியின் வீரராக, பெண்கள் டி20 ஆசியா கோப்பை போட்டியில் பங்கு கொண்டார். இப் போட்டியில் வங்காளதேசம் முதல் முறையாக ஆசியா மகளிர் கோப்பையை வென்றது. அதே மாதத்தில், 2018 பன்னாட்டுத் துடுப்பாட்ட அவை மகளிர் உலக டி20 தகுதி போட்டியில் விளையாட வங்காளதேச அணியில் அகமது இடம் பெற்றார்.. இந்த போட்டியில் வங்காளதேச அணியின் முன்னணி விக்கெட் வீரராக திகழ்ந்தார், ஐந்து போட்டிகளில் பத்து பேரை வெளியேற்றினார்.  
2018 அக்டோபரில், வெஸ்ட் இண்டீஸில் நடைபெற்ற பன்னாட்டுத் துடுப்பாட்ட அவை மகளிர் டி20 உலகக் போட்டியில் விளையாட வங்காளதேச அணியில் அவர் இடம் பெற்றார்... இப்போட்டிக்கு முன்னர் வங்காள தேச அணியின் நட்சத்திர வீரராக விளங்கினார். மேலும் இவரது விளையாட்டை அனைவரும் கவனிக்க வைத்தார்..
# ருமானா அகமது

## தொழில்

### ஆசிய போட்டிகள்

அகமது சீனாவின் குவாங்சௌ நகரில் நடைபெற்ற ஆசிய விளையாட்டு போட்டிகளில் , சீனா தேசிய பெண்கள் மட்டையாட்ட அணிக்கெதிரான போட்டிகளில் வெள்ளி பதக்கம் வென்ற அணியில் உறுப்பினராக இருந்தார். ருமானா அகமது பந்து வீச்சு மற்றும் மட்டையாட்டத்தில் நன்றாக விளையாடினார்.
# பூவரசன்

***பூவரசன்*** (*Poovarasan*) 1996 ஆம் ஆண்டு கார்த்திக் மற்றும் ரச்சநா பானர்ஜி நடிப்பில், இளையராஜா இசையில், எம். கபார் தயாரிப்பில், கோகுல கிருஷ்ணன் இயக்கத்தில் வெளியான தமிழ் திரைப்படம்.
# பூவரசன்

## கதைச்சுருக்கம்

உக்கிரபாண்டியின் (விஜயகுமார்) மனைவிக்கு (சுஜாதா) குழந்தை பிறக்கிறது. அந்தக் குழந்தையால் தன் மனைவிக்கு ஆபத்து என்ற ஆரூடத்தை நம்பி அந்தக் குழந்தையை தன் மைத்துனர் கோவிந்திடம் (கவுண்டமணி) கொன்றுவிடுமாறு கொடுக்கிறார். கோவிந்த் குழந்தையைக் கொல்லச்சொல்லி சுடலையிடம் (சந்திரசேகர்) கொடுக்கிறார்.  
25 வருடங்கள் கழித்து பூவரசன் (கார்த்திக்) கோவிந்த் மூலமாக உக்கிரபாண்டி வீட்டில் வேலைக்குச் சேர்கிறான். பூவரசனும் காவேரியும் (ரச்சநா பானர்ஜி) ஒருவரையொருவர் விரும்புகின்றனர். ஒருநாள் சேனாதிபதியின் (ராதாரவி) உயிரைக் காப்பாற்றும் பூவரசன் அவரின் அன்புக்குரியவனாகிறான்.  
சேனாதிபதியின் மகன் சின்ராசுவும், உக்கிரபாண்டியின் மகள் சுந்தரியும் காதலிக்கிறார்கள்.பெற்றவர்கள் அவர்களுக்குத் திருமணம் செய்து வைக்க சம்மதித்தாலும், சேனாதிபதி தான் உக்கிரபாண்டியால் முன்பு அவமானப்படுத்தப்பட்டதற்குப் பழி வாங்க இந்த சந்தர்ப்பத்தைப் பயன்படுத்துகிறார். அதை உக்கிரபாண்டி மறுக்க திருமணம் நின்றுவிடுகிறது. அவர்களுடைய திருமணத்தை பூவரசன் நடத்தி வைக்கிறான்.  
இதைக் குற்றமாகக் கருதும் கிராமத்துப் பெரியவர்கள் பூவரசன் "பூமி பூஜை" எனும் அக்கிராமத்தில் கொடுக்கப்படும் தண்டனைச் சடங்கிற்கு உட்பட உத்தரவிடுகின்றனர். அதே சமயம் சுடலையை சந்திக்கும் கோவிந்த், சுடலை தான் கொடுத்தக் குழந்தையைக் கொல்லவில்லை என்பதையும் அந்த குழந்தைதான் பூவரசன் என்ற உண்மையையும் அறிந்துகொள்கிறான். உக்கிரபாண்டியைக் கொல்ல சேனாதிபதி அனுப்பும் ஆட்களிடமிருந்து அவர்களைக் காப்பாற்றும் பூவரசன் இறுதியில் துப்பாக்கிக்குண்டுக்குப் பலியாகிறான்.
# பூவரசன்

## நடிகர்கள்

- கார்த்திக் - பூவரசன்
- ரச்சநா பானர்ஜி - காவேரி
- விஜயகுமார் - உக்கிரபாண்டி
- சுஜாதா - உக்கிரபாண்டியின் மனைவி
- ராதாரவி - சேனாதிபதி
- கவுண்டமணி - கோவிந்த்
- செந்தில் - சமுத்திரம்
- சந்திரசேகர் - சுடலை
- தளபதி தினேஷ் - 3 வீட்டுக்காரர்களில் ஒருவர்
# பூவரசன்

## இசை

படத்தின் இசையமைப்பாளர் இளையராஜா. பாடலாசிரியர் வாலி.  
| 1 | ராசமகன் ராசனுக்கு | எஸ். பி. பாலசுப்ரமணியன் , கே.எஸ். சித்ரா | 5:07 |
| --- | --- | --- | --- |
| 2 | ராசாத்தி | எஸ். பி. பாலசுப்ரமணியன் , கே.எஸ். சித்ரா | 5:00 |
| 3 | இந்த பூவுக்கொரு | எஸ். பி. பாலசுப்ரமணியன் , கே.எஸ். சித்ரா | 5:12 |
| 4 | கட்டிக்கிடலாம் | எஸ். பி. பாலசுப்ரமணியன் , கே.எஸ். சித்ரா | 5:15 |
| 5 | பொட்டு வச்ச கிளியே | எஸ். பி. பாலசுப்ரமணியன் | 4:50 |
| 6 | ஆரம்பம் நல்லாருக்கும் | மலேசியா வாசுதேவன் | 4:37 |
| 7 | பூவரசன் டி | 4:37 | } |
# கார்டு லைன், தமிழ்நாடு

**கார்டு லைன்** (*Chord Line, Tamil Nadu*) அல்லது **காட் லைன்** என்றும் அழைக்கப்படுகிறது. *கார்டு லைன்* என்றால் நேர்வழியானது தமிழ்நாட்டின் விழுப்புரம் சந்திப்பையும்–திருச்சி சந்திப்பு இரண்டையும் இணைக்கும் இருப்பு பாதை வழித்தடமாகும். இது சென்னை எழும்பூர் மற்றும் திருச்சி சந்திப்பையும் இணைக்கும் குறுகிய நேர வழித்தட இருப்பு பாதையாகும். இந்த ரயில் பாதை முதன்மை வழித்தடத்தினை விட 65&nbsp;கி.மீ குறைவானது.
# கார்டு லைன், தமிழ்நாடு

## வரலாறு

- முதலில் 1927 வரை விழுப்புரம் சந்திப்பு மற்றும் திருச்சி சந்திப்பு ஆனது முதன்மை வழித்தடமான சென்னை-தஞ்சாவூர் இருப்பு பாதை மூலமே இணைக்கப்பட்டிருந்தன, மேலும் இது தஞ்சாவூர் சந்திப்பு, கும்பகோணம் ரயில் நிலையம், மயிலாடுதுறை சந்திப்பு, சிதம்பரம் தொடருந்து நிலையம் மற்றும் கடலூர் சந்திப்பு வழியே விழுப்புரம் சந்திப்பு வரை தொலைவு கடந்து சென்றது.
- எனவே அதைவிட குறுகிய நேர வழித்தட இருப்பு பாதையின் தேவை எழுந்தது, அதனால் 22 ஆகஸ்ட் 1927ல் ஒரு புதிய ரயில் பாதை கட்டுமானமானது.
- திருச்சி சந்திப்பு, அரியலூர் ரயில் நிலையம் மற்றும் விருத்தாசலம் சந்திப்பு வழியாக விழுப்புரம் சந்திப்பு வரை பகுதி பகுதியாக இருப்பு பாதை அமைக்கும் பணி ஆரம்பிக்கப்பட்டது.
- ஆரம்பத்தில் இந்த இருப்பு பாதை நீட்டிப்பு விழுப்புரம் சந்திப்பு மற்றும் விருத்தாசலம் இடையே நிறைவு செய்யப்பட்டு 1 டிசம்பர் 1927ல் திறக்கப்பட்டன.
- பின்பு ஸ்ரீரங்கம் - கோல்டன் ராக் நீட்டிப்பு 22 ஆகஸ்ட் 1927 முதல் பிச்சாண்டார்கோவில் - ஸ்ரீரங்கம் நீட்டிப்பு 12 டிசம்பர் 1927 முதல் திறக்கப்பட்டன. மேலும் முழுப்பாதையும் 1 பிப்ரவரி 1929முதல் செயற்படத் தொடங்கியது.
- இந்த வழித்தடம் மூலம் சென்னை ரயில் நிலையம்–திருச்சி சந்திப்பு பயண தூரம் 336கி.மீ. ஆகவும். கால அளவை சுமார் நான்கு மணி நேரம் படிப்படியாக குறைக்கப்பட்டு 8 மணி நேரமாக அமைந்தது.
- மேலும் சென்னையில் இருந்து தென் தமிழகத்திற்கு செல்லும் அனைத்து ரயில்களும் இந்த குறுகிய நேர வழித்தட விரைவு இருப்பு பாதையாக இந்த திருச்சி–விழுப்புரம் இருப்பு பாதையின் வழியே மிக முக்கிய பயன்பாட்டில் உள்ளது.
# கார்டு லைன், தமிழ்நாடு

## கார்டு லைன் அல்லது காட் லைன்

- கார்டு லைன் என்றால் குறுகிய நேர வழி விரைவு இருப்பு பாதையாகும்.
- மேலும் காட் லைன் என்றும் அதாவது காட்டு வழியில் செல்லும் இருப்பு பாதை வழி என்றும் அழைக்கப்படுகிறது.
- அதற்கு காரணமாக அவ்வழியே செல்லும் திருச்சி–சென்னை இரயில் இருப்பு பாதையில் திருச்சி மாவட்டம் கல்லகம் முதல் கடலூர் மாவட்டம் பெண்ணாடம் வரையிலான 55 கி.மீ. தொலைவுள்ள இருப்பு பாதை வழிதடத்தில் எவ்வித பெரும் சாலை மார்க்கத்தின் வழித்தடத்தை சாராமல் காடு வழியில் செல்லும் குறுகிய நேர வழித்தட இருப்பு பாதையாக செல்வதால் இவ்வழியை காட் லைன் என்றும் அழைக்கப்படுகிறது.
- மேலும் இந்த இருப்பு பாதை வழியானது திருச்சி–சென்னை தேசிய நெடுஞ்சாலை NH-45 வழித்தடத்தில் 320 கி.மீ. தொலைவை விட திருச்சி–சென்னை இருப்பு பாதை வழியானது 336&nbsp;km 16 கி.மீ. தொலைவு அதிகமானது.
# கார்டு லைன், தமிழ்நாடு

## பாதை மாற்றங்கள்

- மீட்டர் கேஜ் பாதை முதல் அகலப்பாதை மாற்றம் 1992-93ல் ஆரம்பிக்கப்பட்டு ஐந்து வருடங்களில் செப்டம்பர் 1998ல் நிறைவுப்பெற்றது.
# கார்டு லைன், தமிழ்நாடு

## இரயில் போக்குவரத்து மற்றும் மின்மயமாக்கல்

- 2010ல் மின்மயமாக்கல் நிறைவுபெற்றது.
- இவ்வழித்தடம் மிக அதிகமான ரயில் போக்குவரத்தினை கொண்டுள்ளது
- மேலும் இவ்வழிதடத்தில் சுமார் 30 பயணிகள் ரயில்கள் மற்றும் 56 எக்ஸ்பிரஸ் ரயில்கள்கள் செல்கின்றன குறிப்பாக இரவு நேரங்களில் கூடுதலாக சரக்கு ரயில்களையும் தினமும் இயக்கபடுகிறது.
- தென் தமிழ்நாடு செல்லும் பல ரயில்கள் கார்டு வழித்தடம் வழியே சென்றபோதும், திருச்சி மற்றும் விழுப்புரம் இடையே 'A' தர நிலையங்கள் கிடையாது.
# கார்டு லைன், தமிழ்நாடு

## இவ்வழிதடத்தின் முக்கிய பயன்கள்

- இவ்வழித்தடத்தில் எண்ணற்ற பெரும் தொழிற்சாலை நிறுவனங்கள் மற்றும் அரியலூர், விருத்தாசலம் என்கிற இரண்டு முக்கிய பெரும் வருவாய் நகரங்கள் உள்ளன.
- அவை திருச்சி பொன்மலையில் மத்திய அரசாங்கம் சார்ந்த இரயில்வே டீசல் எஞ்சின் (Diesel Locomotive Engen) மற்றும் ரயில் பெட்டிகள் (Compartment Carege) தயாரிக்கும் தொழிற்சாலை (Golden Rock) உள்ளது.
- திருச்சி கல்லக்குடி டால்மியாபுரம் சிமெண்ட் தொழிற்சாலை மற்றும் அரியலூரிலுள்ள சிமெண்ட், ஜிப்சம் மற்றும் சுண்ணாம்புக்கல் தயாரிக்கும் தொழிற்சாலைகள் மற்றும் அரியலூரை சுற்றி இந்தியாவின் முன்னணி சிமெண்ட் தொழிற்சாலைகளான ராம்கோ, சங்கர் ஐ.சி, செட்டிநாடு சிமெண்ட், அல்ட்ராடெக் சிமெண்ட், பென்னா சிமெண்ட் இன்னும் பல சிமெண்ட் தொழிற்சாலை நிறுவனங்கள் உள்ளன.
- இதையடுத்து விருத்தாசலம் மற்றும் விழுப்புரம் பகுதியில் உள்ள சர்க்கரை தொழிற்சாலைகள் மற்றும் நெய்வேலி பழுப்பு நிலக்கரி நிறுவனம், ஜெயங்கொண்டம் நிலக்கரி மின்சாரம் உற்பத்தி நிலையம் உள்ளது.
- மேலும் கடலூர் கடற்கரை துறைமுகம், மற்றும் சென்னை துறைமுகம் மற்றும் வட மாநிலங்களில் இருந்து கொண்டுவரப்படும். கனரக பொருட்கள் மற்றும் தொழிற்சாலை தளவாடங்கள் இந்த ரயில்வே பாதையில் சரக்கு இரயில்கள் மூலம் சேவை நடைபெறுகிறது.
- இவையாவும் தங்கள் அருகிலுள்ள ரயில் நிலையங்கள், தளவாடங்கள் மற்றும் போக்குவரத்தினை பயன்படுத்துகின்றன.
# கார்டு லைன், தமிழ்நாடு

## இவ்வழித்தடத்தில் செல்லும் முக்கியமானதொடர்வண்டிகள்

- 1. மலைக்கோட்டை அதிவிரைவு ரயில் (திருச்சி-சென்னை)
- 2. பல்லவன் அதிவிரைவு ரயில் (சென்னை-காரைக்குடி)
- 3. வைகை அதிவிரைவு ரயில் (மதுரை-சென்னை)
- 4. பாண்டியன் அதிவிரைவு ரயில் (சென்னை-மதுரை)
# டிராவிட் அங்கில்

***டிராவிட் அங்கில்*** என்பது 1992 இல் வெளிவந்த தமிழ் திரைப்படம் ஆகும். எல். வாசு இப்படத்தை இயக்கியுள்ளார். ஆதித்தியன் இப்படத்தில் இசை அமைத்துள்ளார்.  
ஆனந்த் ராஜ் (நடிகர்), சிவா, சிவரஞ்சனி, ரேகா மற்றும் ஸ்ரீதேவி விஜயகுமார் போன்றோர் முக்கிய கதாப்பாத்திரத்தில் நடித்திருந்தனர்.
# டிராவிட் அங்கில்

## நடிகர்கள்

- ஆனந்த் ராஜ் (நடிகர்)
- சிவரஞ்சனி
- ரேகா
- ஸ்ரீதேவி விஜயகுமார் தேவி
- கவுண்டமணி
- செந்தில்
- சிறீகாந்து
- சில்க் ஸ்மிதா
- சங்கீதா
- கமலா காமேஷ்
- சண்முகசுந்தரி
- குமரிமுத்து
- இடிச்சப்புளி செல்வராசு
- கருப்பு சுப்பையா
- குண்டு கல்யாணம்
- எல். ஐ. சி. நரசிம்மன்
# டமால் டுமீல்

**டமால் டுமீல்** (Damaal Dumeel) 2014இல் வெளிவந்த தமிழ்த் திரைப்படம். இதை இயக்கியவர் சிறீ. இப் படம் சி. ஜெ. ஜெயக்குமாரால் தயாரிக்கப்பட்டது. இதில் வைபவ் மற்றும் ரம்யா நம்பீசன் முக்கிய கதாபாத்திரத்திலும், சாயாஜி சிண்டே மற்றும் கோட்டா சீனிவாச ராவ் துணை கதாபாத்திரத்திலும் நடித்துள்ளனர். இத் திரைப்படம் ஏப்ரல் 18, 2014இல் வெளியிடப்பட்டு மக்களிடையே நேர்மறையான வரவேற்பைப் பெற்றது. இப் படம் "தனா தன்" என்கிற பெயரில் தெலுங்கு மொழியில் டப்பிங் செய்யப்பட்டு 2016இல் வெளிவந்தது.
# டமால் டுமீல்

## கதை

மணிகண்டன் (வைபவ்) தகவல் தொழில்நுட்பத் துறையில் பணி புரியும் ஒரு இளைஞன். பணம் அவனது வாழ்க்கையில் மிக முக்கியமானதொன்றாக இருக்கிறது. தனது சகோதரியின் திருமணம் மற்றும் தன் தாயை மகிழ்ச்சியுடன் வைத்துக்கொள்வதே அவனது கனவாக இருக்கின்றது. அவனுக்கு மீரா (ரம்யா நம்பீசன்), என்கிற காதலி இருக்கிறாள். இவர்களுடன் தனது வாழ்க்கை மிகவும் சிறப்பாக இருக்கும் என எண்ணுகிறான். திடீரென்று, மணிகண்டனுக்கு வேலை பறிபோனதால் அவனது வாழ்க்கை தலைகீழாக மாறியது. ஒரு நாள், தவறுதலாக ரூபாய் 5 கோடி அடங்கிய பணப்பெட்டி மணிகண்டன் வீட்டிற்கு வந்தது. இது இளவரசு (கோட்டா சீனிவாச ராவ்) மற்றும் காமாட்சி சுந்தரத்திற்கும் (சாயாஜி சிண்டே) இடையே நடந்த பங்குப்பிரிவில் கிடைத்த பணத்தின் ஒரு பகுதியாகும். மணிகண்டன் பணத்தை எடுத்துக்கொண்டு வெளிநாட்டிற்கு தப்பிச்சென்று புது வாழ்க்கையை தொடர எண்ணினான். ஆனால் புலியின் வாலை பிடித்த மாதிரி தான் வசமாக கயவர்களிடம் அகப்பட்டுக் கொண்டதை அறிந்தான். பிறகு நடக்கும் சம்பவங்கள் கதையின் முடிவாகிறது.
# டமால் டுமீல்

## நடிப்பு

- வைபவ் - மணிகண்டன்
- ரம்யா நம்பீசன் - மீரா
- சாயாஜி சிண்டே - காமாட்சி சுந்தரம்
- கோட்டா சீனிவாச ராவ் - இளவரசு
- வெங்கட் சுந்தர் - கிருஷ்ணா
- மனோபாலா
- சார்லி
# டமால் டுமீல்

## வெளியீடு

இத் திரைப்படம் ஏப்ரல் 18, 2014இல் வெளியிடப்பட்டது. சிபி தனது விமர்சனத்தில் "டமால் டுமீல்" சிறந்த பொழுதுபோக்கு திரைப்படம் என்றும் அறிமுக இயக்குநர் சிறீ விறுவிறுப்பான காட்சிகளை திறம்பட செய்திருக்கலாம் என்றும் எழுதியுள்ளார். M Suganth of *தி டைம்ஸ் ஆஃப் இந்தியா*வின் நிருபரான எம். சுகந்த் இப்ப்டத்திற்கு 5க்கு 3 மதிப்பெண்கள் வழங்கியதோடு அறிமுக இயக்குநரின் நல்ல முயற்சி என்று குறிப்பிட்டுள்ளார். மேலும் "இந்தோ - ஆசியன் நியூஸ் சர்வீஸ்" இப் படத்திற்கு 5க்கு 3 என்கிற தகுதியும் பொழுதுபோக்கு நிறைந்த மசாலா திரைப்படம் என்று கூறியுள்ளது.
# டமால் டுமீல்

## இசை

இப் படத்திற்கு இசை அமைத்தவர் தமன் (இசையமைப்பாளர்).
# பினகோல் இணைப்பு வினை

**பினகோல் பிணைப்பு வினை** (Pinacol coupling reaction) என்பது தனி உறுப்பு செயல்முறை ஒன்றில், ஒரு இலத்திரன் ஈனி முன்னிலையில் ஆல்டிகைடு அல்லது கீட்டோன் தொகுதிகளில் உள்ள கார்போனைல் தொகுதிகளுக்கிடையே கார்பன்-கார்பன் பிணைப்பு உருவாகக் கூடிய கரிம வினை ஆகும். இந்த வினையின் விளைபொருளானது அருகருகேயுள்ள டையால் ஆகும். இந்த வினையானது அசிட்டோனை வினைக்காரணியாக பயன்படுத்தும் வினையில் கிடைத்த விளைபொருளான பினகோல் (2,3-டைமெதில்-2,3-பியூட்டேன்டையால் அல்லது டெட்ராமெதிலீன் கிளைக்கால்) கிடைக்கப்பெற்றமையிலிருந்து பினகோல் இணைப்பு வினை என அழைக்கப்படுகிறது. வழக்கமாக இந்த வினையானது ஒரே விதமான மூலக்கூறுகளுக்கிடையேயான இணைப்பைக் கொண்டதாகும். இருப்பினும் வெவ்வேறு மூலக்கூறுகளுக்கிடை உருவாகும் கலப்பின பிணைப்பும் சாத்தியமாகும். பினகோலானது, 1859 ஆம் ஆண்டு வில்கெல்ம் ரூடால்ஃப் ஃபிட்டிங் என்பவரால் கண்டறியப்பட்டது.
# பினகோல் இணைப்பு வினை

## வினை வழிமுறை

இந்த வினையின் முதல் படியானது, ஒரு கார்போனைல் தொகுதியானது மக்னீசியம் போன்ற ஒடுக்கும் வினைக்காரணியினால் ஒரு எலக்ட்ரான் ஒடுக்கத்திற்குட்பட்டு கீட்டைல் தனி உறுப்பு எதிரயனித் தொகுதியாக மாற்றப்படுவதாகும். இரண்டு கீட்டைல் தொகுதிகள் ஒரு பிணைப்பு வினையில் ஈடுபட்டு அருகருகாமையில் உள்ள டையாலைத் (இரண்டு ஐதராக்சில் தொகுதிகளும் புரோட்டான் நீக்கம் செய்யப்பட்டவை) தருகின்றன. நீர் அல்லது மற்றொரு புரோட்டான் ஈனியைச் சேர்ப்பது டையாலைத் தருகிறது. மக்னீசியத்தை இலத்திரன் ஈனியாகக் கொண்டிருக்கும் வினையில் தொடக்க விளைபொருளாளது 5-உறுப்பு வளைய சேர்மமாகும். இச்சேர்மத்தில் இரண்டு ஆக்சிசன் அணுக்களுகம் ஆக்சிசனேற்றம் செய்யப்பட்ட Mg<sup>2+</sup> அயனியோடு ஈந்திணைப்பிணைப்பில் உள்ளன. இந்த அணைவுச் சேர்மமும், நீரினால் சிதைந்து மெக்னீசியம் ஐதராக்சைடை உருவாக்குவதில் முடிவடைகிறது. பினகோல் இணைப்பு வினையானது பினகோல் மறுஒழுங்காக்கும் வினையால் பின்தொடரப்படுகிறது. இதை ஒத்த வினையான மெக்முர்ரே வினையானது, டைட்டானியம்(III) குளோரைடு அல்லது டைட்டானியம்(IV) குளோரைடு ஆகியவை ஒரு ஒடுக்கியின் உடன் வினைப்பட்டு உலோக-டையால் அணைவுச்சேர்மத்தை உருவாக்கும் வினையை பயன்படுத்திக் கொள்கிறது. இந்த வினையானது கூடுதலாக, ஒரு ஆல்க்கீனைத் தரும் பொருட்டு ஆக்சிசன் நீக்க வினைப்படி ஒன்றையும் கொண்டுள்ளது.  
:
# பினகோல் இணைப்பு வினை

## வாய்ப்பளவு

பென்சால்டிகைடானது பினகோல் இணைப்பில் ஒளிவேதியியல் வினை மூலமாகவோ அல்லது வனேடியம்(III) குளோரைடு அல்லது அலுமினிய உலோகத்தை ஒடுக்கியாப் பயன்படுத்துவதன் மூலமாகவோ ஈடுபடுகிறது. நீரில், அறை வெப்பநிலையில் நடைபெறக்கூடிய இந்த பலபடித்தான வினையானது, மூன்று நாட்களுக்குப் பிறகு வேற்றொளிமாற்றிய சேர்மம் (dl) மற்றும் உடனிசைவு மாற்றிய சேர்மம் (meso) ஆகியவை 56:44 என்ற இயைபில் 72% அளவிற்கு விளைபொருட்கள் கிடைக்கிறது.
# சூசி பேட்ஸ்

**சுசானா வில்சன் பேட்ஸ்** (Suzannah Wilson Bates) 1987 செப்டம்பர் 16 அன்று (துனெடின்) நகரில் பிறந்தார். இவர் நியூசிலாந்து தேசிய மகளிர் மட்டையாட்ட அணியின் முன்னாள் தலைவராக இருந்தார். ஒட்டாகா ஸ்பார்க்ஸ் அணிக்காக மாநில அளவிலான போட்டிகளிலும், சதர்ன் வைப்பர்ஸ் மகளிர் மட்டையாட்ட போட்டிகளிலும், மற்றும் தேசிய அணிக்காகவும் விளையாடினார். தற்போது நியூசிலாந்து மகளிர் மட்டையாட்ட அணிக்கு அதிகபட்ச ஓட்டங்கள் மற்றும் மிக உயர்ந்த மட்டையாட்ட சராசரியைக் கொண்டுள்ளார். 2013 ஆம் ஆண்டு பன்னாட்டுத் துடுப்பாட்ட அவை மகளிர் சர்வதேச ஒருநாள் மட்டையாட்ட வீரர் விருதை வென்றார். 2015இல் பேட்ஸ் மீண்டும் பன்னாட்டுத் துடுப்பாட்ட அவை மகளிர் ஒரு நாள் சர்வதேச போட்டி மற்றும் டி 20 போட்டிகளில் விருதினை வென்றார்.
# சூசி பேட்ஸ்

## கூடைப்பந்து

கோடைக்கால ஒலிம்பிக் விளையாட்டுப் போட்டிகளில் நியூசிலாந்து மகளிர் கூடைப்பந்து போட்டியில் பங்கேற்றார். சூசி பேட்ஸ் ஆஸ்திரேலியாவின் மகளிர் கூடைப்பந்து போட்டிகளில் 2007 முதல் 2008 வரை 24 போட்டிகளில் தொழில்முறை விளையாட்டு வீரராக விளையாடினார்.
# சூசி பேட்ஸ்

## மட்டையாட்டம்

நியூசிலாந்து தேசிய மகளிர் துடுப்பாட்ட அணியில் விளையாடி 2018 ஜூன் 8 அன்று சர்வதேச ஒருநாள் போட்டிகளில் அயர்லாந்து அணிக்கு எதிராக 151 ஓட்டங்கள் எடுத்ததன் மூலம் நூறு ஓட்டங்களை 10 வது தடவையாக கடந்தார். அதே போட்டியில், நியூசிலாந்து மகளிர் ஒரு நாள் மட்டையாட்ட போட்டிகளில் அதிக ஓட்டங்கள் எடுத்த வீரராக ஆனார், டெப்பி ஹாக்லே எடுத்திருந்த மொத்தம் ஓட்டங்களான 4,064 ஓட்டங்களை கடந்தார். 2018 ஆம் ஆண்டு ஜூன் மாதம் 20 ஆம் தேதி, தென்னாப்பிரிக்காவுக்கு எதிரான இங்கிலாந்து பெண்கள் முத்தரப்பு டி20 போட்டியில் பாட்ஸ் முதல் சதத்தை அடித்தார். அதே போட்டியில் சார்லட் எட்வர்ட்சு' என்பவரது சாதனையான 2,605 ஓட்டங்களை கடந்து அதிக ஓட்டங்களை எடுத்த வீரராக விளங்கினார். இதே தொடரின் ஆறாவது போட்டியில் விளையாடியதற்குப் பின்னர், ஜென்னி கன் என்பவரின் சாதனைக்குப் பிறகு நூறு போட்டிகளைக் கடந்த இரண்டாவது வீரராக திகழ்கிறார்.  
ஆகஸ்ட் 2018, இவர் நியூசிலாந்து பெண்கள் மட்டையாட்ட அணியில் அயர்லாந்து மற்றும் இங்கிலாந்திற்கு சுற்றுப்பயணம் செய்தார். 2018 செப்டம்பரில், நியூசிலாந்து மட்டையாட்ட நிர்வாகம் இவருக்கு பதிலாக ஆமி சாட்டர்வொயிட்டை அணித்தலைவராக நியமித்தது. 2018 அக்டோபரில், மேற்கிந்திய தீவுகளில் நடைபெற்ற பன்னாட்டுத் துடுப்பாட்ட அவை மகளிர் உலக டி20 போட்டியில் நியூசிலாந்தின் அணியில் அவர் இடம் பெற்றார். இந்தப் போட்டிகளில் அனைவராலும் கவனிக்கப்படும் ஒரு வீரராக இருந்தார். இந்த போட்டிகளுக்கிடையே சர்வதேச டி 20 துடுப்பாட்டத்தில் 3000 ஓட்டங்களை கடந்த முதல் வீர்ராக இருந்தார். இப்ப்போட்டிகளில் நியூலாந்து அணியில் விளையாடிய வீரர்களில் அதிகபட்ச ஓட்டங்களை இவர் எடுத்திருந்தார். இவர் நான்கு போட்டிகளின் மூலம் 161 ஓட்டங்கள் எடுத்து இதைச் சாதித்தார். போட்டி முடிவடையும் போது பன்னாட்டுத் துடுப்பாட்ட அவையினால் ஒரு சிறந்த வீரராக அங்கீகரிக்கப்பட்டார். 2018 நவம்பரில், அடிலெய்ட் ஸ்டிரைக்கர்ஸ் அணியில் இடம் பெற்றார்.
# சூசி பேட்ஸ்

## விருதுகள்

- பன்னாட்டுத் துடுப்பாட்ட அவையின் மகளிர் துடுப்பாட்டக்காரர் விருது – 2013
- விஸ்டம் லீடிங் மகளிர் துடுப்பாட்டக்காரர் விருது – 2015
- பன்னாட்டுத் துடுப்பாட்ட அவையின் மகளிர் துடுப்பாட்டக்காரர் விருது – 2015
- பன்னாட்டுத் துடுப்பாட்ட அவையின் மகளிர் டி20 துடுப்பாட்டக்காரர் விருது – 2015
# அதிதி (திரைப்படம்)

**அதிதி** (Athithi) 2014இல் பரதன் இயக்கத்தில் வெளிவந்த அதிரடித் தமிழ்த் திரைப்படமாகும். இதில் நிகேஷ் ராம், நந்தா, அனன்யா ஆகியோர் முன்னணிப் பாத்திரத்தில் நடித்திருந்தனர். இவர்களுடன் தம்பி ராமையா, வி. வி. பிரசன்னா, வர்ஷா, சென்றாயன் போன்றோரும் நடித்திருந்தனர். இப்படம் 2010இல் அனூப் மேனன் இணைந்து எழுதி மலையாளத்தில் வெளிவந்த "காக்டெயில்" என்ற படத்தின் மறு ஆக்கமாகும். இதுவும் "பட்டர்பிளை ஆன் எ வீல்" என்ற திரைப்படத்தின் மறு ஆக்கமாகும். இத்திரைப்படம் 2014 சூன் 27 அன்று வெளிவந்தது. இன்றைய உலகின் அவசியங்களின் பட்டியலில் திருப்திகரமான ஒரு வேலையில் தொடங்கி, மேலும் கை நிறைய பணம் சேர்த்து வைப்பதில் முடிவடைகிறது. ஆடம்பரமான வாழ்க்கையை வாழும் ஒரு மகிழ்ச்சியான குடும்பம் , அது முடிந்தவுடன், சாதராண ஒரு நாளானது எவ்வாறு கிடைக்கும்? அனைத்தையும் இழந்து விட்ட பிறகு? அத்தி அவ்வாறாக வெற்றிகரமான மற்றும் உறுதியான இளைஞனின் வாழ்க்கையில் ஏற்படும் மாற்றங்களை சொல்லும் படமாகும். "கில்லி" , "தில்", "தூள் போன்ற வெற்றிகரமான படங்களின் கதைகளை அளித்த பரதனின் இரன்டாவது முயற்சியாகும், "அத்தி" ஒரு எளிய மனிதன் வாழ்க்கையில் ஏற்படும் அதிரடித் திருப்பத்தைத் சொல்கிறது.
# அதிதி (திரைப்படம்)

## கதை

மதியழகன் (நந்தா) ஒரு முன்னணி சொத்து விளம்பர நிறுவனத்தில் மிகவும் வெற்றிகரமான மேலாளராக பணியாற்றுகிறார். வாசுகியை (அனன்யா) திருமணம் செய்து கொண்டு பவி என்ற ஐந்து வயது மகளுடன் மகிழ்ச்சியாக வாழ்ந்து வருகிறான். ஆடம்பரமான ஒரு வீடு, நல்ல ஊதியம், ஆதரவான முதலாளி மற்றும் மகிழ்ச்சியான குடும்பம் மகிழ்ச்சியான வாழ்க்கை இந்த சகாப்தத்தில் பெரும்பாலான மக்களுக்கு மிக அதிகமான கனவு இதுதான். ஆனால் ஒரு நாள் மாறும் போது?. மதியழகன் மற்றும் வாசுகி இருவரும் ஒரு வார இறுதியை மகிழ்வுடன் கொண்டாடி வருகின்றனர். அப்போது மர்மமான அந்நியன் அவர்களது குழந்தை பவியை துப்பாக்கி முனையில் பிணைக் கைதியாக வைத்து தனது விருப்பத்திற்கு அடிபணிய அவர்களை அச்சுறுத்த தொடங்குகிறான் அவர்களிடமுள்ள பணத்தை அடைய நினைக்கிறான். மதியழகன் தன்னிடம் உள்ள அனைத்தையும் அவனிடம் இழக்கிறான். அடுத்து, அவன் தனது நிறுவனத்தின் உயர்மட்ட இரகசியங்களை போட்டியாளருக்கு தெரிவிப்பதன் மூலம் தனது வாழ்க்கையையும் இழக்கிறான். தம்பதிகள் தங்கள் சிறிய மகளின் வாழ்க்கைக்காக எல்லாவற்றையும் இழக்க முனைகிறார்கள். அதே காரணத்திற்காக, அவர்கள் காவல் துறையில் புகார் செய்யாமல் இருக்கிறார்கள் அவர்கள் தங்கள் இலக்கிலிருந்து மிகவும் விலகி போகின்றனர். இந்தப் பிரச்சனையிலிருந்து அவர்கள் எவ்வாறு வெளியில் வருகிறார்கள் என்பதை எதிர்பாராத பல அதிரடித் திருப்பங்களுடன் கதை கொண்டு செல்கிறது.
# அதிதி (திரைப்படம்)

## நடிகர்கள்

- நிகேஷ் ராம் - சரவணன்
- நந்தா - மதியழகன்
- அனன்யா - வாசுகி
- வர்சா அசுவதி -இலட்சுமி
- யுவினா பார்த்தவி - பவி
- தம்பி ராமையா - ஒண்டிப்புலி
- சென்றாயன் - பூனை குமார்
- சௌந்தரராஜா - சிவா
- காஜல் பசுபதி - மரிகொழுந்து
- அஞ்சலி தேவி - மருத்துவர் நிர்மலா
- சம்பத் ராம் - சுடலை
- ஜெயமணி - பஞ்சாமிர்தம்
- வி. வி. பிரசனா
- இரச்சனா மயூரா
# அதிதி (திரைப்படம்)

## தயாரிப்பு

ஸ்பெல்பவுன்ட் பிலிம்ஸ் 2013 செப்டம்பரில் இதை தயாரிப்பதாக அறிவித்தது, இப்படத்தில் அனன்யா நாயகியாகவும் பரதன் இயக்குனராகவும் ஒப்பந்தம் மேற்கொள்ளப்பட்டது. சிறிய வேடங்களில் நடித்து வரும் நடிகர் சீனு முதலில் நடிப்பதாக இருந்தது, இருப்பினும், தயாரிப்பு தொடங்குவதற்கு முன், நந்தா சீனுவிற்கு பதிலாக நடித்திருந்தார். The film began shoot in November 2013. *அழகிய தமிழ்மகன்* (2007) படத்திற்குப் பின்னர் பரதன் இயக்கிய இரண்டாவது படமாகும்.
# அதிதி (திரைப்படம்)

## விமர்சனம்

தி இந்து நாளிதழ் ஒரு எதிர்மறையான விமர்சனத்தை வைத்தது. தி டைம்ஸ் ஆஃப் இந்தியா ஐந்துக்கு மூன்று மதிப்பெண் வழங்கியது . தி டெக்கன் குரோனிக்கள் படம் சராசரிக்கு மேல் என்று எழுதுகிறது .
# நீதி நூல் (வேதநாயகம் பிள்ளை)

கி. பி. 19ம் நூற்றாண்டில் வேதநாயகம் பிள்ளை அவர்களால் இயற்றப்பட்டது நீதி நூல் ஆகும். ஐரோப்பியர் காலத்தில் மேலைநாட்டுத் தாக்கம் அதிகாpத்த போது, தமிழ் மக்களைப் பண்பாட்டுச் சிதைவிலிருந்து காக்கவும் நெறிப்படுத்தவும் நீதிக் கருத்துக்கள் உள்ளடங்கிய இந்நூலை இயற்றினார். செறிவான நீதிக்கருத்துக்களை உள்ளடக்கிய இந்நூல் நாற்பத்தைந்து அதிகாரமும் நானூறு செய்யுட்களையும் கொண்டு 1859-ல் வெளியானது. பின்னர் 1860-ல் வெளியானப் பதிப்பில் மேலும் இருநூறு பாடல்களுடன் வெளிவந்தது.  
இந்நூல் மனிதனது வாழ்வியலை மூன்று கோணங்களில் கண்டு அதற்கு ஏற்ற வாழ்வியல் கருத்துக்களை இயம்புகின்றது. தனிமனிதன், குடும்பம், சமுதாயம் என்ற மூன்று கோணங்களில் அறங்கள் சொல்லப்பட்டாலும், சமுதாயம் பற்றிய சிந்தனையே அதிகம் காணப்படுகின்றது.  
எச்செயலையும் செய்வதற்கு பழக்கம் தேவை. பழக்கம் இல்லாமல் எதனையும் எளிதில் செய்ய இயலாது. அறம் செய்வதற்கும் பழக்கம் அவசியம். அவ்வாறில்லாது இறக்கின்ற காலத்தில் அக்குணம் வாய்க்காது என்பதை,  
“எத்தொழிலு முற்பழக்க மின்றியெய்தா  
தறமென்னு மிணையொன் றில்லா  
அத்தொழின்முற் பழக்கமின்றிச் சாங்காலத்  
தமையுமோ …………………………….” (பா. எ )  
என்ற வாpகளில் விளக்குகின்றார் ஆசிhpயர்.
# கூட்டன்பர்கு விவிலியம்

உள்ள கூட்டன்பர்க் விவிலிய நூல்]]
**கூட்டன்பர்கு விவிலியம்** (*Gutenberg Bible*) என்பது ஐரோப்பாவில் நகரும் உலோக அச்சு மூலம் அச்சிடப்பட்ட ஆரம்பகால நூல்களில் ஒன்றாகும். இந்நூல் வெளியீடு "கூட்டன்பர்கு புரட்சி"யின் ஆரம்பமாகவும், மேற்குலகின் அச்சு நூல்களின் ஆரம்ப காலம் எனவும் எனக் கருதப்படுகிறது. இந்நூல் அதன் உயர்ந்த அழகியல் மற்றும் கலை அம்சங்களுக்காகப் பரவலாக பாராட்டப்பட்டது. இந்நூல் 1450களில் யோகான்னசு கூட்டன்பர்கு என்பவரால் மைன்சு நகரில் (இன்றைய செருமனியில்) இலத்தீன் மொழியில் அச்சிடப்பட்டது. இந்நூலின் 49 பிரதிகள் மட்டுமே எஞ்சியுள்ளன. இந்நுல்கள் உலகின் மிகவும் பெறுமதியான நூல்களில் ஒன்றாகக் கருதப்பட்டிருந்தாலும், 1978 இற்குப் பின்னர் இதன் முழுமையான பிரதி எதுவும் விற்பனை செய்யப்படவில்லை 1455 ஆம் ஆண்டு மார்ச்சில், பின்னாளைய திருத்தந்தை இரண்டாம் பயசு பிராங்க்ஃபுர்ட்டில் காட்சிக்கு வைக்கப்பட்டிருந்த நூலின் பக்கங்களைத் தாம் கண்டதாக எழுதியிருந்தார். இதன் எத்தனை பிரதிகள் அச்சிடப்பட்டன எனபது குறித்த தகவல்கள் இதுவரை அறியப்படவில்லை. 1455 இல் வெளியான தகவல்களின் படி, 158 முதல் 180 பிரதிகள் வெளியிடப்பட்டிருக்கலாம் என அறியப்படுகிறது.
# காதல் பள்ளி

**காதல் பள்ளி** 1997 ஆம் ஆண்டு விக்னேஷ் மற்றும் சுவலட்சுமி நடிப்பில் பவித்ரன் இயக்கத்தில், தேவா இசையில், என். ஆர். தனபாலன் தயாரிப்பில் வெளியான தமிழ் நகைச்சுவைத் திரைப்படம்.
# காதல் பள்ளி

## கதைச்சுருக்கம்

பாலு (விக்னேஷ்), பல்லி (வையாபுரி), கோல்ட் (சுக்ரன்) மற்றும் கந்தன் (ஜவஹர்) ஆகிய நண்பர்கள் ஊட்டியில் வசிக்கின்றனர். பகலில் சுற்றுலா வழிகாட்டிகளாக பணியாற்றிக்கொண்டு இரவில் சிறு திருட்டுகளில் ஈடுபடுகின்றனர். அவர்களுக்கு பணமும் உணவும் கொடுத்து உதவி செய்பவள் மைனா(விசித்ரா). ஒரு நாள் அந்த ஊருக்கு வரும் சரக்குந்தில் வரும் இளம்பெண் உமாவை (சுவலட்சுமி) பாலு பார்க்கிறான். அவள் அந்த ஊருக்குப் புதியவள். அந்த ஊரில் உள்ள உணவகத்திற்கு அழைத்துச் செல்லுமாறு பாலுவிடம் சொல்கிறாள். பிறகு தங்கும் விடுதிக்குச் சென்று தங்குகிறார்கள். அவர்களைப் பின்தொடர்ந்து வரும் மற்ற மூன்று நண்பர்கள் இவர்களைக் கண்காணிக்கின்றனர். விடுதிக்கு செலுத்த யாரிடமும் பணம் இல்லாததால் அங்கிருந்து தப்பித்து ஒரு கல்யாணத்தில் சாப்பிட்டு வீதியில் படுத்து உறங்குகின்றனர். அவர்கள் நால்வரும் தன்னை விரும்புவதை அறியும் உமா, தானும் அவர்களை விரும்புவதாகவும், அவர்களையே திருமணம் செய்துகொள்வதாகவும் தனித்தனியே உறுதியளிக்கிறார். அவர்கள் ஐவரும் ஒரே அறையில் சேர்ந்தே தங்குகின்றனர். அதே சமயத்தில் உமா காவல் துறையால் தேடப்படுகிறாள்.  
ஒரு நாள் உமா மயங்கிவிழுகிறாள். அவளை மருத்துவரிடம் அழைத்துச் செல்கிறார்கள். அவள் கர்ப்பமாக இருப்பதாக மருத்துவர் தெரிவிக்கிறார். உமாவின் பின்னணி என்ன? அவள் கர்ப்பத்திற்கு யார் காரணம்? என்பது மீதிக்கதை.
# காதல் பள்ளி

## நடிகர்கள்

- விக்னேஷ் - பாலு
- சுவலட்சுமி - உமா
- வையாபுரி - பல்லி
- சுக்ரன் - கோல்ட்
- ஜவஹர் - கந்தன்
- பாஸ்கர் ராஜ் - சஞ்சய்
- விசித்ரா - மைனா
- வினு சக்ரவர்த்தி
- குமரிமுத்து - கிருபாகரன்
- பிரதாப சந்திரன்
- ஜூனியர் பாலையா
- பசி நாராயணன்
- விமல்ராஜ் - விமல்
- ராணி
# காதல் பள்ளி

## தயாரிப்பு

முதலில் லைலா<nowiki/>வை ஒப்பந்தம் செய்து பிறகு அவருக்குப் பதிலாக சுவலட்சுமி மாற்றப்பட்டார்.
# காதல் பள்ளி

## இசை

படத்தின் இசையமைப்பாளர் தேவா. பாடலாசிரியர்கள் வைரமுத்து மற்றும் வாசன்.  
**பாடல் வரிசை**  
| 1 | அச்சாணி | வாசன் | எஸ். ஜானகி | 4:31 |  |
| --- | --- | --- | --- | --- | --- |
| 2 | மொறு மொறு | வைரமுத்து | அனுராதா ஸ்ரீராம் | 4:17 |  |
| 3 | காதலி | வைரமுத்து | பி. உன்னிகிருஷ்ணன், சித்ரா | 5:14 |  |
| 4 | மெசபடோமியா | வாசன் | மனோ | 5:49 |  |
| 5 | வொல்லன் கொத்தியா | வைரமுத்து | மனோ, சுவர்ணலதா | 4:34 | } |
# காதல் பள்ளி

## வரவேற்பு

இப்படம் வணிகரீதியாக தோல்வியடைந்தது. இயக்குநர் பவித்ரன் "தயாரிப்பாளருக்கு சிறிதாவது லாபதைக் கொடுக்க வேண்டும் என்று எண்ணினேன். ஆனால் இப்படம் தயாரிப்பாளருக்கும் என் ரசிகர்களுக்கும் ஏமாற்றத்தையே தந்தது."
# அபிராமி (திரைப்படம்)

**அபிராமி** 1992 ஆம் ஆண்டு சரவணன், சுஜாதா மற்றும் கஸ்தூரி நடிப்பில் ஆர். பி. சௌத்ரி தயாரிப்பில் வெளியான தமிழ் திரைப்படம். திலிப் குமார் இயக்குநராக அறிமுகமானார். இசையமைப்பாளராக மனோரஞ்சன் அறிமுகமானார்.
# அபிராமி (திரைப்படம்)

## கதைச்சுருக்கம்

அபிராமியின் (சுஜாதா) ஐந்து மகள்கள் தனம் (கஸ்தூரி), ராஜேஸ்வரி (அஞ்சு), மகேஸ்வரி (வினோதினி) மற்றும் இரு சிறுமிகள். பிறரிடம் அன்பாகப் பேசும் இயல்புடைய தனம் தட்டச்சராக வேலை பார்க்கிறாள்.  
வேலை தேடும் இளைஞனான சரவணன் (சரவணன்) ஓர் அனாதை. தனத்தை சரவணன் ஒரு தலையாகக் காதலிக்கிறான். அவனது நண்பன் ராம்காந்துடன் (செந்தில்) ஒரு விடுதியில் தங்கியுள்ளான். ஒரு துணிக்கடையில் சரவணனுக்கு வேலை கிடைக்கிறது. தனம் வீட்டின் அருகிலுள்ள வீட்டிற்கு தன் நண்பனுடன் வாடகைக்குக் குடியேறுகிறான். அபிராமி குடும்பத்தோடு நெருங்கிப் பழகுவதால் அவர்கள் குடும்பத்தில் ஒருவனாகவே சரவணனை நினைக்கிறார்கள்.  
தனத்திற்கு வேறு ஒருவருடன் திருமணம் நிச்சயிக்கப்படுவதை அறியும் சரவணன் மனமுடைந்து, தன் காதலை தனத்திடம் சொல்லாமலே வேறு வீட்டிற்கு மாறுகிறான். தனத்தின் திருமண நாளன்று விபத்தில் சிக்கும் அபிராமியிடமிருந்த திருமணத்திற்குத் தேவையான நகைகள் திருடு போகின்றன. அபிராமியை மருத்துவமனையில் சேர்க்கும் சரவணன், கைம்பெண்ணான அவனது முதலாளியின் மகள் வசந்தியிடமிருந்து (ரோகிணி) நகைகளைப் பெற்றுத் தனத்தின் திருமணத்தை நடத்தி முடிக்கிறான். மருத்துவமனைக்கு செல்லும் வழியில் அபிராமி இறந்த உண்மையைக் கூறினால் திருமணம் நின்றுபோகும் என்று அதுவரை மறைத்திருந்த செய்தியைக் கூறுகிறான். அனைவரும் அதிர்ச்சியடைந்து அழுகின்றனர்.  
ஆதரவற்ற தனத்தின் நான்கு தங்கைகளுக்கு சகோதரனாக இருந்து அவர்களுக்குத் திருமணத்தை நடத்திவைக்கவும், வசந்தியைத் திருமணம் செய்யவும் முடிவெடுக்கிறான் சரவணன்.
# அபிராமி (திரைப்படம்)

## நடிகர்கள்

- சரவணன் - சரவணன்
- சுஜாதா - அபிராமி
- கஸ்தூரி - தனம்
- அஞ்சு - ராஜேஸ்வரி
- வினோதினி - மகேஸ்வரி
- ரோகிணி - வசந்தி
- கவுண்டமணி - சிங்காரம்
- செந்தில் - ராம்காந்த்
- வடிவுக்கரசி - லட்சுமி
- சி. ஆர். சரஸ்வதி
- விஜய சந்திரிகா
- சண்முகசுந்தரி
- இந்திரா தேவி
- ரா. சங்கரன்
- குமரிமுத்து - நடத்துனர்
- லூசு மோகன்
- ராஜவேலு
- எம். ஆர். கிருஷ்ணமூர்த்தி
- மாஸ்டர் ஹாஜா ஷெரிப்
- சித்ரகுப்தன்
- பயில்வான் ரங்கநாதன் - பொன்னுசாமி
- சுவாமிநாதன்
- ஓமக்குச்சி நரசிம்மன் - ஆரோக்யம்
- பசி நாராயணன்
- தயிர்வடை தேசிகன்
- கருப்பு சுப்பையா
- மார்த்தாண்டன்
- கோட்டை பெருமாள்
- பேபி பானு
- பேபி பவானி
- நளினிகாந்த்
- வி. கோபாலகிருஷ்ணன்
- கனல் கண்ணன்
- நெப்போலியன் - சிறப்புத் தோற்றம்
- சிவா - சிறப்புத் தோற்றம்
- ரமேஷ் கண்ணா - சிறப்புத் தோற்றம்
- திலிப் குமார் (இயக்குநர்) - சிறப்புத் தோற்றம்
# அபிராமி (திரைப்படம்)

## இசை

படத்தின் இசையமைப்பாளர் தேவா. பாடலாசிரியர்கள் வைரமுத்து, காளிதாசன் மற்றும் திலீப் குமார் (இயக்குநர்).  
| 1 | ஆத்தாடி சின்னப்பொண்ணு | மின்மினி மற்றும் குழுவினர் | 4:12 |  |
| --- | --- | --- | --- | --- |
| 2 | அவசரமா ரொம்ப | எஸ். பி. சைலஜா மற்றும் குழுவினர் | 4:18 |  |
| 3 | ஏழை வீட்டில் (பெண் குரல்) | வாணி ஜெயராம் | 4:24 |  |
| 4 | ஏழை வீட்டில் (ஆண் குரல்) | மனோ | 0:47 |  |
| 5 | கலைகளின் தாயே | மலேசியா வாசுதேவன், சக்தி சண்முகம், சித்ரா | 4:50 |  |
| 6 | கன்னித் தமிழோ கம்பன் கவியோ | எஸ். பி. பாலசுப்பிரமணியம் | 3:33 |  |
| 7 | நாம் இருக்கோம் | எஸ். பி. சைலஜா மற்றும் குழுவினர் | 2:42 | } |
# கண்ணே கலைமானே

***கண்ணே கலைமானே*** (Kanne Kalaimaane) ஒரு இந்திய தமிழ்த் திரைப்படம் ஆகும். இத்திரைப்படத்தினை சீனு இராமசாமி எழுதி இயக்கியுள்ளார். உதயநிதி ஸ்டாலின் மற்றும் தமன்னா முன்னணிக் கதாபாத்திரங்களில் நடித்துள்ளனர். இத்திரைப்படம் உதயநிதி ஸ்டாலினின் தயாரிப்பு நிறுவனமான ரெட் ஜியண்ட் மூவீஸ் நிறுவனத்தால் தயாரிக்கப்பட்டது. இத்திரைப்படத்திற்கான பாடல்களை வைரமுத்து எழுதியுள்ளார். இப்படத்திற்கு யுவன் சங்கர் ராஜா இசையமைத்துள்ளார். இத்திரைப்படத்தின் படப்பிடிப்பு 2018 ஆம் ஆண்டின் மத்தியில் தொடங்கப்பட்டு 45 நாட்களில் படப்பிடிப்பு ஒரே கட்டமாக நடந்து முடிந்துள்ளது. இத்திரைப்படம் தமன்னாவின் ஒட்டுமொத்த 50 ஆம் திரைப்படமும், தமிழில் முன்னணி கதாபாத்திரத்தில் நடித்த 23 ஆவது திரைப்படமும் ஆகும். இத்திரைப்படம் பொதுவாக நேர்மறையான விமர்சனங்களைப் பெற்றுள்ளது.
# கண்ணே கலைமானே

## நடிப்பு

- கமலக்கண்ணனாக உதயநிதி ஸ்டாலின்
- பாரதியாக தமன்னா
- அப்பத்தாவாக வடிவுக்கரசி
- கமலக்கண்ணனின் அப்பாவாக பூ ராமு
- மேலாளர் மாத்ருபூதமாக சாஜி சென்
- முத்துலெட்சுமியாக வசுந்தரா காஷ்யப்
- உதவி மேலாளர் வெற்றியாக வெற்றிக்குமரன்
# கண்ணே கலைமானே

## தயாரிப்பு

சீனு ராமசாமியின் இயக்கத்தில் விஜய் சேதுபதியின் நடிப்பில் உருவான தர்மதுரை வணிகரீதியான வெற்றியைத் தொடர்ந்து விஜய் சேதுபதி கண்ணே கலைமானே என்ற பெயரை அறிவிக்க உதயநிதி ஸ்டாலின் கதாநாயகனாகவும், தயாரிப்பாளராகவும் இணைய, தர்மதுரையின் கதாநாயகியான தமன்னா இத்திரைப்படத்திலும் கதாநாயகியாக இணைய திரைப்படத்தின் பணிகள் தொடங்கின. இயக்குநர் மற்றும் ஒளிப்பதிவாளர் பாலு மகேந்திராவின் முன்னாள் மாணவரான ஜலந்தர் வாசன் ஒளிப்பதிவாளராக ஒப்பந்தமானார். இத்திரைப்படத்தின் படத்தொகுப்பினை மேற்கொள்ள காசி விஸ்வநாதன் ஒப்பந்தமானார். மதுரைக்கு அருகில் உள்ள பசுமையான கிராமங்களில் இத்திரைப்படத்தின் படப்பிடிப்பு ஜனவரி 2018 இல் தொடங்கியது. திரைப்படத்தின் படப்பிடிப்பு ஒரே கட்டமாக நடந்து மார்ச் 14, 2018 இல் நிறைவடைந்தது.  
படத்தின் தலைப்பான ‘கண்ணே கலைமானே’ என்ற வார்த்தைகள் 1982 ஆம் ஆண்டில் கமல்ஹாசன், ஸ்ரீதேவி ஆகியோர் நடித்து பாலுமகேந்திரா இயக்கத்தில் உருவான மூன்றாம் பிறை திரைப்படத்தில் இளையராஜாவின் இசையில், கவிஞர் கண்ணதாசனால் எழுதப்பெற்ற பாடலின் முதல் வார்த்தைகள் ஆகும்.
# எனது பர்மா வழி நடைப் பயணம்

**எனது பர்மா வழி நடைப் பயணம்** என்பது வெ. சாமிநாத சர்மா எழுதிய ஒரு நூலாகும். இது பயண இலக்கியம், தன் வரலாறு, சமகால வரலாறு என்று குறிக்கத்தக்க ஒரு நூல். இது இரண்டாம் உலகப் போரின்போது, பர்மாவை சப்பான் கைப்பற்றியபோது அங்கு வாழ்ந்துவந்த வெ. சாமிநாத சர்மா அகதியாக பல இன்னல்களுக்கு ஆளாகி கால்நடையாகவும், வாகனங்கள் வழியாகவும் சென்னை வந்துசேர்ந்தார். அவர் இந்த நூலில் பர்மாவின் ரங்கூனில் இருந்தது புறப்படவேண்டிய சூழ்நிலை ஏற்பட்டது முதல் அதன்பிறகு 1942 பெப்ரவரியில் பயணத்தைத் தொடங்கி பலவகையில் பயணம்செய்து 1942 மே 14 அன்று சென்னை வந்து சேர்ந்ததுவரையிலான நிகழ்வுகளைப் பற்றி இதில் எழுதியுள்ளார்.
# எனது பர்மா வழி நடைப் பயணம்

## வரலாறு

வெ. சாமிநாதசர்மா தன் பயண அனுபவங்களை எழுதிவைத்த நாட்குறிப்புகளின் அடிப்படையில் இப்பயண நூலை எழுதியுள்ளார். தன் இறுதி காலத்தில் இந்த நூலை வெளியிட இவர் ஆர்வத்துடன் இருந்துள்ளார். கையெழுத்துப் பிரதியில் இருந்த இந்த நூலை அமுதசுரபி இதழில் தொடராக வெளியிட அதன் ஆசிரியர் விக்ரமன் முடிவு செய்தார். 1978 ஆம் ஆண்டு இதழில் முதல் அத்தியாயம் வெளிவந்தது. ஆனால் அந்த இதழை சாமிநாத சர்மாவுக்கு காட்டும் முன்பே அவர் இறந்துவிட்டார். அதன்பிறகு அமுதசுரபி இதழில் இரண்டு ஆண்டுகள் இது தொடராக வெளிவந்தது. பின்னர் நூலாக வெளிவந்தது.
# எனது பர்மா வழி நடைப் பயணம்

## அத்தியாயங்கள்

இந்த நூலானது 1. ஜப்பானியர் தந்த கிருஸ்துமஸ் பரிசு, 2. அடுத்தடுத்து விமானத் தாக்குதல், 3.விதியின் வழியில்..., 4. நன்றிக்குரிய நண்பர்கள், 5. பரிவுகாட்டிய உறவினர்கள், 6. புறப்பாடு, 7. புரோம் நகரத்தில், 8. பர்மிய உழவர்களின் உதவி, 9. உண்டி கொடுத்து உயிர் கொடுத்தவர், 10. மாந்தளை சேர்தல், 11. மாந்தளை வாசம், 12. ரங்கூன் நிலைமை, 13. இந்தியர்கள் அவதி, 14. விமானத்திலும் கால்நடையாகவும், 15. அதிகாரிகள் அளித்த ஆறுதல், 16. அமைதி தந்த நூல்கள், 17. நடுவில் வந்த யோசனை, 18. காலத்தில் கிடைத்த உதவி, 19. நகர்ந்து சென்ற ரெயில்..., 20. மொனீவாவில்..., 21. நீராவிப் படகுகள், 22. கலேவாவுக்கு..., 23. கூலியாட்களின் உபசரணை, 24. 'ஹிட்லர்' மூலம் அறிமுகம், 25. டாமுக்குத் திறந்த லாரியில்..., 26. தபால் நிலையத்தில் வாசகம், 27. டாமு முகாம் அளித்த காட்சி, 28. கறுப்பு - வெளுப்பு வழிகள், 29. காட்டுத்தீ அனுபவம், 30. நாகர்களும் மணிப்பூரிகளும், 31. டோலிகள் கிடைத்தன, 32. கடைசி யாத்திரைக்கு ஒத்திகையா, 33. ஒன்று படுத்திய இராம காதை, 34. ஏணையில் அமர்ந்து வருகை, 35. ஒரு சட்டைக்குள் இருவர், 36. இயற்கைக் காட்சிகள், 37. வறுத்த கேழ்வரகு கொடுத்த வேதனை 38. மணிப்பூரிகளின் கலையுணர்ச்சி, 39. அன்பின் பிணைப்பு, 40. மேலதிகாரிகளின் மேலோட்டமான பண்பு, 41. இம்பால் முகாமில், 42. இலவச சவாரி, 43. லாரியில் நாற்காலி தண்டனை, 44. தாய்நாட்டு மண்ணிலே, 45. டிமாபூர் முகாமில், 46. கல்கத்தா நோக்கி, 47. கடைசியில் சென்னைக்கு... போன்ற அதிகாரங்களைக் கொண்டுக்கொண்டுள்ளது.
# ஆடுகளம் திரைப்படம் பெற்ற விருதுகளின் பட்டியல்

**ஆடுகளம் திரைப்படம் பெற்ற விருதுகளின் பட்டியல்** இங்கே தரப்பட்டுள்ளன.  
| விருது | விழாவின் தேதி | வகை | பெறுநர்(கள்) மற்றும் பரிந்துரைக்கப்பட்டவர்(கள்) | முடிவு |
| --- | --- | --- | --- | --- |
| சிறந்த இயக்குநர் | வெற்றிமாறன் |  |  |  |
| சிறந்த கதை | வெற்றிமாறன் |  |  |  |
| சிறந்த ஒளிப்பதிவாளர் | வேல்ராஜ் |  |  |  |
| சிறந்த எடிட்டர் |  |  |  |  |
| சிறந்த இசை அமைப்பாளர் |  |  |  |  |
| சிறந்த பின்னணிப் பாடகர்&nbsp;– ஆண் | , எஸ். பி. பி. சரண் - "அய்யயோ" |  |  |  |
| சிறந்த இயக்குநருக்கான பிலிம்பேர் விருது – தமிழ் | வெற்றிமாறன் |  |  |  |
| சிறந்த தமிழ் நடிகருக்கான பிலிம்பேர் விருது | தனுஷ் (நடிகர்) |  |  |  |
| சிறந்த துணைக் கதாப்பாத்திரத்திற்கான பிலிம்பேர் விருது FilmFare award for best child actor | Hardy Nation | சிறந்த இசையமைப்பாளருக்கான பிலிம்பேர் விருது - தமிழ் |  |  |
| சிறந்த பின்னணிப் பாடகருக்கான பிலிம்பேர் விருது – தமிழ் | - "யாத்தே யாத்தே" |  |  |  |
| சிறந்த தென்னிந்திய ஒளிப்பதிவாளருக்கான பிலிம்பேர் விருது | வேல்ராஜ் |  |  |  |
| லிசனர்ஸ் சாய்ஸ் விருதுகள்− Song | - "யாத்தே யாத்தே" | (5th place) |  |  |
| லிசனர்ஸ் சாய்ஸ் விருதுகள்− Album | (2nd place) |  |  |  |
| தேசிய திரைப்பட விருதுகள் வாங்கிய நடிகர்களின் பட்டியல் | தனுஷ் (நடிகர்) |  |  |  |
| சிறந்த திரைக்கதை | வெற்றிமாறன் |  |  |  |
| சிறந்த படத்தொகுப்பு |  |  |  |  |
| சிறந்த ஒளிப்பதிவு |  |  |  |  |
| ஸ்பெசல் ஜூரி விருது |  |  |  |  |
| சிறந்த நடிகர்&nbsp;— தமிழ் | தனுஷ் (நடிகர்) |  |  |  |
| சிறந்த ஒளிப்பதிவாளர்&nbsp;— தமிழ் | வேல்ராஜ் |  |  |  |
| சிறந்த இசை அமைப்பாளர்&nbsp;— தமிழ் |  |  |  |  |
| சிறந்த இயக்குநர் | வெற்றிமாறன் |  |  |  |
| விஜய் விருதுகள் (சிறந்த நடிகர்) | தனுஷ் (நடிகர்) |  |  |  |
| விஜய் விருதுகள் (சிறந்த எதிர்நாயகன்) |  |  |  |  |
| சிறந்த இசை அமைப்பாளர் |  |  |  |  |
| விஜய் விருதுகள் (சிறந்த அறிமுக நடிகை) |  |  |  |  |
| சிறந்த ஒளிப்பதிவாளர் | வேல்ராஜ் |  |  |  |
| விஜய் விருதுகள் (சிறந்த கலை இயக்குநர்) | ஜாக்கி |  |  |  |
| விஜய் விருதுகள் (சிறந்த ஆண் பின்னணிப் பாடகர்) | , எஸ். பி. பி. சரண் -"அய்யயோ" |  |  |  |
| வேல்முருகன் - "ஒத்த சொல்லலே" |  |  |  |  |
| விஜய் விருதுகள் (சிறந்த பெண் பின்னணிப் பாடகர்) | பிரசாந்தினி - "அய்யயோ" |  |  |  |
| விஜய் விருதுகள் (சிறந்த பாடலாசிரியர்) | சினேகன் |  |  |  |
| விஜய் விருதுகள் (சிறந்த கதை, திரைக்கதை எழுத்தாளர்) | வெற்றிமாறன் |  |  |  |
| சிறந்த வசனம் |  |  |  |  |
| விஜய் விருதுகள் (சிறந்த நடனாசிரியர்) |  |  |  |  |
| விஜய் விருதுகள் (சிறந்த சண்டைப்பயிற்சியாளர்) | Rajasekhar |  |  |  |
| விஜய் விருதுகள் (சிறந்த பாத்திரமைப்பு) | வெற்றிமாறன் |  |  |  |
| விஜய் விருதுகள் (இந்த ஆண்டின் கேளிக்கையாளர்) | தனுஷ் (நடிகர்) |  |  |  |
| விஜய் விருதுகள் (விருப்பமான நாயகன்) | தனுஷ் (நடிகர்) |  |  |  |
| விஜய் விருதுகள் (விருப்பமான நாயகி) |  |  |  |  |
| விஜய் விருதுகள் (விருப்பமான இயக்குநர்) | வெற்றிமாறன் |  |  |  |
| விஜய் விருதுகள் (விருப்பமான பாடல்) | "ஒத்த சொல்லாலே" |  |  |  |
# ஆடுகளம் திரைப்படம் பெற்ற விருதுகளின் பட்டியல்

## இவற்றையும் காண்க

- தமிழ்த் திரைப்படங்களின் பட்டியல், 2011
# ஜோதி (இதழ்)

**ஜோதி** என்பது ஒரு தமிழ் இதழாகும். இது பர்மாவின் தலைநகரான ரங்கூனில் இருந்து வெளிவந்தது. இந்த இதழானது 1934ஆம் ஆண்டு ஆகத்து மாதம் தொடங்கி 1942 பெப்ரவரி மாதம்வரை வெளிவந்தது. இந்த இதழின் நிர்வாக ஆசிரியராக வெ. சாமிநாத சர்மா இருந்தார். இந்த இதழானது இலக்கியம், அரசியல், பொருளாதாரம், அறிவியல் போன்ற துறைகளுக்கு முக்கியத்துவம் கொடுத்து வெளிவந்தது. இரண்டாம் உலகப் போரின்போது, பர்மாவை சப்பான் கைப்பற்றியதையடுத்து செயல்பட இயலாமல் இந்த இதழ் நின்றுபோனது.
# கத்திக்கட்டு சேவல் சண்டை

**கத்திக்கட்டு சேவல் சண்டை** என்பது சேவல் சண்டை வகைகளில் ஒன்றாகும். இதனை கத்திக் கால் சேவல் சண்டை, கத்திக்கட்டு என்றும் அழைப்பர். இந்த சண்டைக்காக அசில் எனப்படும் பெறுவிடை கோழி ரகங்களில் கத்திக்கால் கோழிகள் என்றொரு தனி வகை உள்ளது. இந்தக் கோழிகள் பொதுவாக அதிக உயரம் பறக்கும் திறன் கொண்டவையாக உள்ளன.
# கத்திக்கட்டு சேவல் சண்டை

## பெயர்க்காரணம்

இந்த முறையில் சண்டையிட்டுக் கொள்ளும் சேவல்களின் கால்களில் இதற்கென தயாரிக்கப்பட்ட கத்திகள் கட்டப்படுகின்றன. சேவல்கள் சண்டையிட்டுக் கொள்ளும் போது கத்தி கட்டப்படுவதால் "கத்திக்கட்டு" என்று அழைக்கப்படுகிறது. இதனை "சேவற்கட்டு" என்றும் அழைப்பார்கள்.
# கத்திக்கட்டு சேவல் சண்டை

## சேவல் வகைகள்

கத்திக்கட்டு சேவல்களின் பெயர்கள், சேவல்களின் உடலிலுள்ள பொங்கு என்று அழைக்கப்படும் இறகுகளின் நிறத்தினைக் கொண்டு அறியப்படுகின்றன. பொதுவாக பஞ்சபட்சி சாஸ்திரத்தில் குறிப்பிடப்படுகின்றன ஐந்து பறவைகளின் பெயர்கள் சேவல்களுக்கு வழங்கப்படுகின்றன. அவையாவன,.
- வல்லூறு
- ஆந்தை
- காகம்
- கோழி
- மயில்  
இவையின்றி கீரி, பேடு, சித்திரப்புள்ளி போன்ற பெயர்களில் அழைக்கப்படுகின்றன.
# கத்திக்கட்டு சேவல் சண்டை

## சேவல் வகைகள்

### நிறங்களின் அடிப்படையில்

பட்சிகளின் அடிப்படையில் பெயர்கள் அழைக்கப்படுவதோடு, நிறங்களைக் கொண்டும் மேலும் வகைப்படுத்தப்படுகின்றன.  
| 1 | வள்ளுவர் | காக வள்ளுவர்
கீரி வள்ளுவர்  
பொன்ற வள்ளுவர்  
பூத வள்ளுவர்  
கோழி வள்ளுவர் | கழுத்து மற்றும் இறகுகளில் நீண்ட வண்ணக் கீற்றுகள் |
| --- | --- | --- | --- |
| 2 | காகம் | பொன்றக் காகம்
செங்காகம்  
கருங்காகம்  
வெண் காகம் | கருமையும், சிவப்பும் கொண்ட இறகுகள் |
| 3 | கீரி | செங்கீரி
காகக் கீரி  
பொன்றக் கீரி  
வள்ளுவக் கீரி  
பூதிக் கீரி  
கருங்கீரி | கட்டு கட்டாக வண்ணத் திட்டுகள் கொண்டவை |
| 4 | வெள்ளை | கொக்கு வெள்ளை
பொன்ற வெள்ளை |  |
| 5 | கருப்பு | காகக் கருப்பு
பேய்க் கருப்பு |  |
| 6 | பேடு | சேவப்பேடு
கோழிப் பேடு  
கரும்பேடு  
வெண் பேடு  
பொன்றப் பேடு  
பூதப் பேடு | பேடு என்றால் பெட்டை போல தோற்றம் அளிக்கும் சேவல்
(பெட்டைமாறி என வெத்துக்காலில் அழைக்கின்றனர்) |
| 7 | சித்திரப்புள்ளி |  |  |
| 8 | பூதி | காகப்பூதி | சாம்பல் நிறம் கொண்டது |
| 9 | பொன்றம் | பொன் நிறம் கொண்டவை | } |
# கத்திக்கட்டு சேவல் சண்டை

## தயார் செய்தல்

சண்டைக்காக சேவல் குஞ்சுகள் வர்க்கம், வளர்ப்பு ஆகிய முறைகளில் தேர்வு செய்யப்படுகின்றன. சேவல் சண்டையில் வென்ற சேவல்களின் குஞ்சுகளில் வளர்க்கப்படுகின்றன. ஒரு வயதுடைய சேவல்களை பட்டா என அழைக்கின்றனர். அவைகள் தரம் பார்க்கப்பட்டு கட்டுத்தரை எனப்படும் இடத்தில் கட்டப்படுகின்றன. இவ்வாறு கட்டி வளர்க்கப்படுகின்றன சேவல் "கட்டுசேவல்" எனப்படுகின்றன.  
சோளம், கம்பு போன்ற தானியங்கள் கொடுத்து வளர்க்கப்படுகின்றன. சேவலின் உடலை உறுதி செய்ய நடைபயிற்சி, நீச்சல் போன்ற உடற்பயிற்சிகள் அளிக்கப்படுகின்றன.
# கத்திக்கட்டு சேவல் சண்டை

## சண்டை விதிமுறைகள்

- சேவல் கத்தியில் மயில்துத்தம் போன்ற எந்த விசத்தினையும் தடவுதல் கூடாது.
- சண்டையில் கத்தி பட்டு சேவல் இறந்தாலோ, தோற்றாலோ அதனை கோச்சை என்பர். இந்த கோச்சை சேவல் ஜெயிக்கும் சேவலின் சொந்தக்காரருக்கு சொந்தமாகும். பல பகுதிகளில் இந்த கோச்சை சேவல் கறி சமைத்து உண்ணப் படுகிறது. வெகு சில இடங்களில் அதிக பணத்திற்கு விற்கப்படுகிறது. இதனை கோச்சைக் கறி என்பர்.
# கத்திக்கட்டு சேவல் சண்டை

## சண்டை விதிமுறைகள்

### அரசு விதிமுறைகள்

- சூதாட்டம் செய்தல் கூடாது
- கூர்மையான பொருட்களை பயன்படுத்துதல் கூடாது
- கோவிலூர், கரூர் மாவட்டம்.
# கத்திக்கட்டு சேவல் சண்டை

## இலக்கியங்களில் கத்திக்கட்டு

"கற்பனை சேவல்" எனும் சிறுகதை எழுத்தாளர் எஸ். இராமகிருஷ்ணன் அவர்களால் எழுதப்பட்டுள்ளது. இக்கதையில் கத்திக்கட்டு சேவலை வளர்க்கும் நபருக்கும் சேவலுக்குமான உறவும், குடும்பத்தில் ஏற்படுகின்ற சச்சரவுகளும் இடம்பெற்றுள்ளன.
# கத்திக்கட்டு சேவல் சண்டை

## விமர்சனங்கள்

கத்திக்கட்டு சண்டையின் போது சேவல்களின் காலில் கத்தி கட்டப்படுவதால் சேவல்கள் காயப்படுவதும், இறப்பதும் நடைபெறுகிறது. இதனால் விலங்கு நல ஆர்வலர்கள் கத்திக்கொண்டு சேவல் சண்டைக்கு எதிர்ப்பு தெரிவிக்கின்றனர்.
# கத்திக்கட்டு சேவல் சண்டை

## இவற்றையும் காண்க

- அசில்
- வெத்துக்கால் சேவல் சண்டை
- சங்ககிரி கோழி
# பாஸ்கர் ஒரு ராஸ்கல்

**பாஸ்கர் ஒரு ராஸ்கல்** (*Bhaskar Oru Rascal*) என்பது 2018 ஆம் ஆண்டு வெளியான இந்தியத் தமிழ்த் திரைப்படமாகும். எழுத்து மற்றும் இயக்கம் சித்திக். மலயாளத்தில் 2015 ஆம் ஆண்டு சித்திக் இயக்கத்தில் மம்மூட்டி, நயன்தாரா நடித்த *பாஸ்கர் தி ராஸ்கல்* என்ற படத்தின் தமிழ் மறுஆக்கம் இது ஆகும். இப்படத்தில் அரவிந்த்சாமி மற்றும் அமலா பால் முன்னணி நட்சத்திரங்களாக நடித்துள்ளனர். படத்தயாரிப்பு பிப்ரவரி 2017 யில் துவங்கியது. இந்தத் திரைப்படம் 17 மே 2018 ஆம் தேதி வெளியானது.  
***<nowiki/><nowiki/>***
# பாஸ்கர் ஒரு ராஸ்கல்

## நடிகர்கள்

- அரவிந்த்சாமி
- அமலா பால்
- நாசர்
- சூரி
- மாஸ்டர் ராகவ்
- பேபி நைனிகா
- ரோபோ சங்கர்
- ரமேஷ் கண்ணா
- சித்திக்
- ரியாஸ் கான்
- நிகேசா படேல்
- அப்டப் சிவ்தாஷனி
- நாராயண் லக்கி
# பாஸ்கர் ஒரு ராஸ்கல்

## படக்குழுவினர்

**இயக்கம் -** சித்திக்  
**இசை -** அம்ரேஷ் கணேஷ்  
**தயாரிப்பு -** ஹர்ஷினி மூவீஸ்  
**ஒளிப்பதிவு -** விஜய் உலகநாத்  
**தொகுப்பு -** கே.ஆர். கௌரிஷங்கர்  
**வசனம்** - சித்திக், ரமேஷ் கண்ணா
# பாஸ்கர் ஒரு ராஸ்கல்

## கதைச்சுருக்கம்

பாஸ்கர் (அரவிந்த்சாமி) மனைவியை இழந்த வணீக வியாபாரி. தந்தை(நாசர்) மற்றும் மகன் ஆகாஸூடன்(மாஸ்டர் ராகவன்) வழ்ந்து வருகிறார். அவர் நடந்துகொள்ளும் விதத்தால் ராஸ்க்ல் என்று அழைக்கப்படுகிறார். அனு(அமலா பால்) கணவனை இழந்து மகள் ஸ்வானியுடன்(பேபி நைநிகா) வாழ்கிறார். இருவரின் குழந்தைகளும் ஒரே பள்ளியில் படித்து நண்பர்களாகின்றனர். தன் தகப்பன் இல்லையே என்ற ஏக்கத்தில் இருக்கும் நைனிகா, ஒருநாள் கராத்தே வகுப்பில் நடக்கும் பிரச்சனையின் போது பாஸ்கரின் சண்டையை பார்த்து வியக்கிறார். மேலும், எதிலும் தைரியமாக இருக்கும் பாஸ்கரை அப்பா எனஅழைக்க ஆரம்பிக்கிறார். அதேபோல எந்த ஒரு விஷயத்தையும் பொறுமையுடன் செய்வதால் அனுவை ஆகாஷுக்கு பிடிக்கிறது. அது முதல் அனுவை அம்மா என்றே அழைக்கிறான். பாஸ்கர், அனு இருவரையும் சேர்த்து வைத்தால் அனைவரும் ஒரே வீட்டில் மகிழ்ச்சியாக வசிக்கலாம் என முடிவெடுக்கிறார்கள். இருவரும் அதற்கு சம்மதிக்கும் நிலையில் இறந்துவிட்டதாக நினைத்த அனுவின் கணவர் உயிருடன் வந்து நிற்கிறார். அனுவிடம் அவருக்கு தேவைப்படும் ஒரு ரகசிய பொருள் உள்ளது. அதை தீவிரவாதிகளிடம் கொடுக்கவே அவர் வந்திருக்கிறார் என்பது தெரிகிறது. அதன்பிறகு பிரச்சனைகளை சமாளித்து இருவரும் சேர்கின்றனர்.
# பாஸ்கர் ஒரு ராஸ்கல்

## இசை

பா. விஜய், கருணாகரன், விவேகா மற்றும் மதன் கார்க்கி எழுதிய பாடல்களுக்கு அம்ரேஷ் கணேஷ் இசை அமைத்துள்ளார். இப்பாடத்ததில் மொத்தம் 5 பாடல்கள் உள்ளன. இந்தத் திரைப்படத்தின் பின்னணி இசை நேர்மறையான விமர்சனத்தைப் பெற்றது.
**பாடல்களின் பட்டியல்**  
| 1 | அம்மா ஐ லவ் யு | ஷ்ரேயா கோஷல், பேபி ஷ்ரேயா | 4.46 |  |
| --- | --- | --- | --- | --- |
| 2 | பாஸ்கர் ஈஸ் எ ராஸ்கல் | அம்ரேஷ் கணேஷ் | 3.58 |  |
| 3 | தூக்கணங்கூடு | க்ரிஷ், வந்தனா ஸ்ரீநிவாசன் | 4.08 |  |
| 4 | இப்போது ஏன் | கார்த்திக் | 4.20 |  |
| 5 | பாஸ்கர் தீம் | அம்ரேஷ் கணேஷ் | 1.10 | } |
# பாஸ்கர் ஒரு ராஸ்கல்

## வெளியீடு

ஜனவரி 14, ஏப்ரல் 27, மே 11 ஆகிய தேதிகளில் வெளியாகி இருக்கவேண்டிய இப்படம், இறுதியாக மே 18 ஆம் தேதி வெளியானது.
# பாஸ்கர் ஒரு ராஸ்கல்

## விமர்சனம்

தினமலர்:பாஸ்கர் ஒரு ராஸ்கல் - ஜஸ்ட் பாஸ்.  
சமயம்:'கோடை விடுமுறையில் சிறுவர்களை சிரிக்க ,சிலிர்க்க வைக்கிறார்!
# பாஸ்கர் ஒரு ராஸ்கல்

## வெளி-இணைப்பு

- https://www.imdb.com/title/tt7088032/
# எல்லாமே என் ராசாதான்

**எல்லாமே என் ராசாதான்** (*Ellame En Rasathan*) 1995 ஆம் ஆண்டு ராஜ்கிரண் இயக்கி, தயாரித்து மற்றும் நடித்து வெளியான தமிழ் திரைப்படம். இளையராஜாவின் இசையில் வெளியான இப்படம் வணிகரீதியில் வெற்றி பெற்ற திரைப்படம். இப்படம் 1996 ஆம் ஆண்டு தெலுங்கில் *சொக்கடி பெல்லம்* என்ற பெயரில் மோகன் பாபு, ரம்யா கிருஷ்ணன் மற்றும் மோனிகா பேடி நடிப்பில் மறுஆக்கம் செய்யப்பட்டது.
# எல்லாமே என் ராசாதான்

## கதைச்சுருக்கம்

சிங்கராசு (ராஜ்கிரண்) சிறுமியான தன் மகளுடன் தன் மனைவியைக் கொன்ற மூக்கையனைத் (சூரியன்) தேடி ஒரு கிராமத்திற்கு வருகிறான். அவனது மகள்தான் அந்தக் கொலையைக் கண்ணால் கண்ட சாட்சி. எனவே அந்த சிறுமியைக் கொல்ல அவர்களைப் பின்தொடர்ந்து வருகிறான் மூக்கையன். அந்தக் கிராமத்தின் தலைவர் மகள் சின்னராணி (ரூபா ஸ்ரீ) சிங்கராசுவை விரும்புகிறாள்.  
சிங்கராசுவின் கடந்தகாலம்: சிங்கராசு அவன் சொந்த கிராமத்தின் தலைவர். நல்லவனாக இருந்தாலும் பொறுப்பற்றவனாக இருக்கிறான். அருகிலுள்ள கிராமத்தைச் சேர்ந்த பெண் சிசுக்கொலை<nowiki/>யை செய்யத் தூண்டும் மூக்கையனால் புதிதாகப் பிறந்த பெண் குழந்தை கொல்லப்படுகிறது. இதற்கு ஆதரவாக இருக்கும் அருகிலுள்ள கிராமத்துத் தலைவர் அய்யாவைத் (விட்டல் ராவ்) தண்டிக்க அவள் மகள் ராணியைக் (சங்கீதா) கடத்திவந்து தன் வீட்டில் தங்க வைக்கிறான் சிங்கராசு. இதன்பிறகு அய்யா காவல் நிலையத்தில் புகாரளிப்பதால் மூக்கையன் கைது செய்யப்படுகிறான். சிங்கராசுவின் நற்குணத்தைப் புரிந்துகொண்டு அவனை காதலிக்கத் தொடங்கும் ராணி தன் வீட்டுக்குப் போக மறுக்கிறாள். ராணியைத் திருமணம் செய்துகொள்ளும் சின்ராசு பொறுப்பானவனாக மாறுகிறான். சிறையிலிருந்து விடுதலையாகி வரும் மூக்கையன் சிங்கராசுவைப் பழிவாங்க ராணியைக் கொல்கிறான்.  
இதன்பின் சிங்கராசு மூக்கையனைத் தண்டித்தானா? சின்ன ராணியைத் திருமணம் செய்தானா? என்பது மீதிக்கதை.
# எல்லாமே என் ராசாதான்

## நடிகர்கள்

- ராஜ்கிரண் - சிங்கராசு
- சங்கீதா - ராணி
- ரூபா ஸ்ரீ - சின்ன ராணி
- வடிவேலு - வடிவேலு
- ஆர். சுந்தர்ராஜன்
- கே. ஆர். விஜயா - சிங்கராசுவின் பாட்டி
- விட்டல் ராவ் - அய்யா
- சூரியன் - மூக்கையன்
- பெரிய கருப்புத் தேவர்
- வெள்ளை சுப்பையா
- கனல் கண்ணன்
- கொல்லங்குடி கருப்பாயி
- பயில்வான் ரங்கநாதன்
- சிசர் மனோகர்
- பேபி ஸ்ரீலட்சுமி - சிங்கராசுவின் மகள்
- பேபி அனுஷா - சிங்கராசுவின் மகள்
# எல்லாமே என் ராசாதான்

## இசை

படத்தின் இசையமைப்பாளர் இளையராஜா. பாடலாசிரியர்கள் வாலி, புலமைப்பித்தன் மற்றும் பொன்னடியான்.  
| 1 | அழகான மஞ்சப்புறா | மனோ, எஸ். ஜானகி | வாலி | 5:03 |  |
| --- | --- | --- | --- | --- | --- |
| 2 | எட்டணா இருந்தா | வடிவேலு | பொன்னடியான் | 4:55 |  |
| 3 | ஒரு சந்தனக் காற்று | இளையராஜா , எஸ். ஜானகி | வாலி | 5:29 |  |
| 4 | தூத்துக்குடி முத்து | ஆஷா லேகா | வாலி | 5:07 |  |
| 5 | வீணைக்கு வீணைக்குஞ்சு | இளையராஜா | புலமைப்பித்தன் | 5:05 | } |
# வலசை வரும் உள்ளான்

வலசை வரும் உள்ளான்கள் பொதுவாக கரையோரங்கள், ஈரத்தரைகள் ஆகியவற்றில் காணப்படும். இவ்வகைப்பறவைகள் சிரமப்பட்டு சேறு மற்றும் மணல்நிலங்களில் தனது உணவை( பூச்சிகள், ஓட்டுமீன்கள்) பெற்றுக்கொள்ளும். வட அமெரிக்காவில் இப்பறவைகள் கரையோரப்பறவைகள் என அழைக்கப்படும்.  
வலசை வரும் உள்ளான்களில் 210 இனங்கள் உண்டு. இப்பறவைகள் பெரும்பாலும் ஈரநிலங்கள் மற்றும் கரையோரச்சூழலில் வாழும். ஆர்டிக் மற்றும் வெப்பபகுதிகளிலும் வாழும் இப் பறவையினங்களில் பெரும்பாலானவை குறிப்பிட்ட காலங்களில் இடம்பெயர்கின்றனவையாகும். வெப்ப மண்டல பிரதேசங்களில் வாழும் சில பறவையினங்கள் அப்பகுதியில் நிரந்தரமாக வாழ்பவையாகவும் அல்லது மழைவீழ்ச்சிக்கு ஏற்றாற்போல இடம்பெயர்பவையாகவோ இருக்கலாம்.
ஆர்ட்டிக் பிரதேசத்தில் வாழும் இப்பறவையின் சில இனங்கள் அதிக தூரத்திற்கு குடிபெயர்வையாகவும், இவைகள் தெற்கு அரைக்கோளத்தில் தனது இனப்பெருக்கமற்ற காலத்தை களிப்பதற்றனகாக குடிபெயரும்.
# வலசை வரும் உள்ளான்

## இயல்புகள்

இப்பறவைகள் நீர்ப்பறவைகள் என அழைக்கப்படுவதற்கான காரணம் இப்பறவையின் பல இனங்கள் நீர் நிலைகளை அண்மித்த பிரதேசங்களில் வாழும். இப்பறவைகள் நீர் நிலைகளில் நடப்பதற்கு ஏதுவாற் போல இவற்றின் கால்கள் மிக நீளமானதாக அமைந்து காணப்படும். சில இனங்களுக்கு சேறு மற்றும் பாறைகளின் அமைவிடம் தெரிந்து காணப்படும். இனப்பெருக்க காலத்திற்கு முன் குடிபெயரும். மேலும் இவ்வினப்பறவைகள் நீளமான இறக்கைகளை கொண்டு காணப்படும். மேலும் இப்பறவைகள் குடிபெயர்வதற்கு தேவையான சக்தியை பெறுவதற்கு போதுமான அநுசேபத்தையும் கொண்டு காணப்படும்.  
இப்பறவைகளில் பெரும்பாலான பறவைகள் முள்ளந்தண்டிலிகளை மணலில் இருந்தோ அல்லது சேற்றில் இருந்தோ பிடித்து உண்ணும். இப்பறவைகளின் பெரும்பாலானவற்றின் அலகு முடிவிடங்கள் அதிகளவு நரம்பு இணைப்புகளை கொண்டிருக்கும். இதனால் இவை இலகுவாக உணவுகளை சேற்றில் இருந்து கண்டுபிடித்து உண்ணும். எனினும் பெரும்பாலான பறவையினங்கள் பூச்சிகள் மற்றும் சிறிய ஊர்வனவற்றை உணவாக உட்கொள்ளும்.